Եվրոպական միության Թվինինգ ծրագրով Հայաստանում կիրականացվի «Քաղաքացիական պաշտպանության ընդլայնում» ծրագիրը: Ֆինանսավորման ներկայացվելիք առաջարկը ամբողջացնելու համար Հայաստանում են Եվրամիության փորձագետներ Քրիստի Ռաիդմանը, Գրեգոր Ժանինը: Նրանք հանդիպումներ են ունենում ՀՀ արտակարգ իրավիճակների նախարարության համակարգի տարբեր ստորաբաժանումներում. «Հիդրոօդերեւութաբանության եւ մթնոլորտային երեւույթների վրա ակտիվ ներգործության ծառայություն», «Ճգնաժամային կառավարման պետական ակադեմիա», «Սեյսմիկ պաշտպանության տարածքային ծառայություն», «Պետական հրդեհային եւ տեխնիկական անվտանգության տեսչություն» եւ այլն: Հոկտեմբերի 31-ին ԵՄ փորձագետները ճգնաժամային կառավարման պետական ակադեմիայում էին: